Lakritsia ja salmiakkia ei suositella raskaana oleville naisille.

Tähän saakka lakritsia ja salmiakkia on saanut syödä raskaana ollessaan suositusten mukaan maksimissaan 50 grammaa päivässä.

Säännöllistä käyttöä ei ole suositeltu. Syynä on ollut, että lakritsikasvin korkea glykyrritsiinipitoisuus voi aiheuttaa turvotusta ja nostaa verenpainetta.

Mainos alkaa

Mainos päättyy

Uutena tulevan täyskiellon syy on kuitenkin toinen. Tutkimuksissa on havaittu mahdollinen yhteys runsaan lakritsinsyönnin ja tarkkaavaisuushäiriöiden välillä.

- Kun on verrattu runsaasti lakritsia raskausaikana syöneiden ja lakritsia syömättömien lapsia, on lakritsia syöneiden lapsilla keskimäärin enemmän keskittymisongelmia ja heikompaa älyllistä kehitystä, sanoo tutkimuspäällikkö Eero Kajantie Terveyden- ja hyvinvoinninlaitokselta.

THL uudistaa ravitsemussuosituksensa huomenna perjantaina.

Syytä paniikkiin ei kuitenkaan ole, Kajantie korostaa.

- Emme halua huolestuttaa perheitä, joissa lakritsia on syöty. Emme voi varmaksi tietää, johtuvatko tulokset juuri lakritsista ja salmiakista, mutta varovaisuussyistä niitä ei enää jatkossa suositella.

Lue lisää torstain Karjalaisesta.